**Az egyedi támogatás igénylőjének**

(jogi személy)

**NYILATKOZATA**

**A támogatást igénylő adatai:**

név: ……………………………

székhely: ………………………..

képviselő neve: …………………..

nyilvántartási szám: ………………………

nyilvántartást vezető szerv neve: …………………..

adószám: …………………….

**Alulírott,** ……………………………..(hivatalos képviselő neve), **mint a/az *…………………………..(***intézmény hivatalos neve) **támogatást igénylő szervezet képviseletére jogosult személy a támogatást igénylő szervezet nevében az alábbiakról nyilatkozom:**

1. Kijelentem, hogy az általam képviselt szervezet részéről benyújtott támogatási kérelemben és jelen nyilatkozatban foglalt adatok, információk és a csatolt dokumentumok teljes körűek, valósak, hitelesek, és azok a valóságnak megfelelő, hiteles adatokat tartalmazzák.

2. Az általam képviselt szervezet támogatási igényt az államháztartás központi alrendszeréből nyújtott költségvetési támogatás iránt a jelen kérelemben foglalt tárgyban a kérelem benyújtását megelőző 5 évben, illetve azzal egyidejűleg nem nyújtott be.

*VAGY* [A megfelelő kiválasztandó, a nem alkalmazandó bekezdés törlendő]

Az általam képviselt szervezet támogatási igényt az államháztartás központi alrendszeréből nyújtott költségvetési támogatás iránt a jelen kérelemben foglalt tárgyban a kérelem benyújtását megelőző 5 évben, illetve egyidejűleg az alábbiak szerint nyújtott be:

|  |  |  |  |  |
| --- | --- | --- | --- | --- |
| Támogató szervezet | Dátum | Igényelt összeg (Ft) | Elnyert összeg (Ft) | Elszámolt összeg (Ft) |
|  |  |  |  |  |
|  |  |  |  |  |
|  |  |  |  |  |

3. Az általam képviselt szervezet nem áll végelszámolás alatt, illetve ellene csőd-, felszámolási eljárás, vagy egyéb, a megszüntetésére irányuló, jogszabályban meghatározott eljárás vagy adósságrendezési eljárás nincs folyamatban (külföldi igénylő esetén e tekintetben az igénylő saját joga alkalmazandó).

4. A költségvetési támogatás feltételeként saját forrás nem került előírásra.

5. Az államháztartásról szóló 2011. évi CXCV. törvény (továbbiakban: Áht.) 48/B. §-ában megállapított összeférhetetlenségi okok az általam képviselt szervezettel szemben nem állnak fenn.

6. Az általam képviselt szervezet megfelel az Áht. 50. §. (1) bekezdés a) pontjában a rendezett munkaügyi kapcsolatok vonatkozásában meghatározott feltételeknek, továbbá a foglalkoztatás-felügyeleti hatósági tevékenységről szóló 115/2021. (III. 10.) Korm. rendelet 20. § (1) és (2) bekezdésében meghatározott– a rendezett munkaügyi kapcsolatok megsértését jelentő– kizáró okok az általam képviselt szervezet tekintetében **nem állnak fenn.**

7. Az általam képviselt szervezet vonatkozásában a köztulajdonban álló gazdasági társaságok takarékosabb működéséről szóló 2009. évi CXXII. törvényben foglalt közzétételi kötelezettség nem releváns.

 8. Az Áht. 50. § (1) bekezdés c) pontjában előírtak szerint nyilatkozom, hogy az általam képviselt szervezet a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül.

9. Az általam képviselt szervezetnek Magyarország felé lejárt és ki nem egyenlített adó-, járulék, vám- és illetéktartozása nincs; kijelentem, hogy az általam képviselt szervezet **szerepel/nem szerepel** [a megfelelő kiválasztandó] a köztartozásmentes adózói adatbázisban (KOMA). Továbbá tudomásul veszem, hogy amennyiben nem szerepel az adatbázisban, akkor - legkésőbb a támogatói okirat kiadásáig - köteles vagyok benyújtania a Támogató felé a NAV 30 napnál nem régebbi igazolásának eredeti példányát arra vonatkozóan, hogy a szervezetnek nincsen lejárt köztartozása.

10. Tudomásul veszem, hogy az általam képviselt szervezet lejárt esedékességű, meg nem fizetett köztartozása esetén a részére megítélt és a támogatói okirat alapján kiutalható támogatásból a köztartozás összegének visszatartására és az az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 90. § (1) bekezdése szerint az állami adó- és vámhatóság részére történő befizetésére kerül sor, amely visszatartás azonban nem érinti az általam képviselt szervezet - a költségvetési támogatás megszerzése érdekében vállalt – kötelezettségeit.

11. Kijelentem, hogy az általam képviselt szervezet részéről nem áll fenn harmadik személy irányába olyan kötelezettsége, amely a költségvetési támogatás céljának megvalósulását meghiúsíthatja.

12. Az általam képviselt szervezet vállalja a Tempus Közalapítvány, mint támogató által előírt biztosíték ( a kedvezményezett valamennyi – jogszabály alapján beszedési megbízással megterhelhető – fizetési számlájára vonatkozó, a támogató javára szóló beszedési megbízás benyújtására vonatkozó, a záró beszámoló benyújtását követő 6 hónapra szóló felhatalmazó levél a pénzügyi fedezethiány miatt nem teljesíthető fizetési megbízás esetére a követelés legfeljebb harmincöt napra való sorba állítására vonatkozó rendelkezéssel együtt) rendelkezésre bocsátását legkésőbb a támogatói okirat kiadásáig, továbbá tudomásul veszem, hogy a biztosíték rendelkezésre bocsátása a költségvetési támogatás folyósításának a feltétele.

13. A kérelembenfoglalt cél (költségvetési támogatás) tekintetében az általam képviselt szervezetet

[a megfelelő kiválasztandó]

adólevonási jog megilleti, illetve az adóterhet másra áthárítja.

adólevonási jog megilleti, de a projektre nem kívánja érvényesíteni.

adólevonási jog nem illeti meg, és az adóterhet másra nem hárítja át*.*

14. Kijelentem, hogy a pályázatban / kérelemben meghatározott tevékenység (a továbbiakban: támogatott tevékenység) megvalósításához hatósági engedély nem szükséges.

*VAGY* [A megfelelő kiválasztandó, a nem alkalmazandó bekezdés törlendő]

Kijelentem, hogy a támogatott tevékenység hatósági engedélyhez kötött, és az általam képviselt szervezet rendelkezik a szükséges hatósági engedéllyel, melyet a támogatott tevékenység megvalósítására vonatkozó beszámolóval egyidejűleg megküldök a támogatónak.

15. Kijelentem, hogy a támogatói okirat kibocsátásáig a Támogató rendelkezésére bocsátom az alábbi dokumentumok Ávr. 75. § (3) bekezdése szerinti - 30 napnál nem régebbi - példányát:

* a Kedvezményezett létezését igazoló hiteles okirat (*cégkivonat, cégbejegyző végzés, nyilvántartásba vételről szóló határozat, kivonat a bírósági nyilvántartásból);*
* a Kedvezményezett képviselő(i)ne(k) ügyvéd vagy kamarai jogtanácsos által ellenjegyzett aláírásmintája, vagy közjegyző által kiállított aláírási címpéldányának eredeti példánya, vagy a korábban közjegyző által kiállított aláírási címpéldánynak a képviselő(k) aláírásával és intézményi pecséttel hitelesített másolata.

*VAGY* [A megfelelő kiválasztandó, a nem alkalmazandó bekezdés törlendő]

Kijelentem, hogy az Ávr. 75. § (3) bekezdésében meghatározott, a Támogatóhoz …....... napján (3 éven belül) benyújtott ………. azonosító számú pályázatához csatolt okiratokban foglalt adatok nem változtak.

16. Büntetőjogi felelősségem tudatában kijelentem, hogy a költségvetési támogatás folyósítását az általam képviselt szervezetnek a pályázati űrlapban meghatározott fizetési számlájára kérem teljesíteni.

17. Az általam képviselt szervezet tudomásul veszi, hogy a jelen nyilatkozat megfelelő kitöltése és aláírása a támogatói okirat kiadásának és a támogatás nyújtásának feltétele;

18. Az általam képviselt szervezet jelen nyilatkozat aláírásával vállalja, hogy az Ávr. 97. § (1) bekezdésében meghatározott körülmények bekövetkezését – így jelen nyilatkozat tartalmában bekövetkezett bármely változást -, annak tudomásomra jutásától számított nyolc napon belül a Tempus Közalapítványnak bejelenti.

19. Nyilatkozom, hogy a Tempus Közalapítvány által a támogatási kérelmekkel összefüggésben megvalósuló adatkezelésekről szóló Adatkezelési Tájékoztatót megismertem és elfogadom, továbbá kifejezetten hozzájárulok ahhoz, hogy a Tempus Közalapítvány az egyedi támogatási kérelemmel összefüggésben megadott adataimat a Tájékoztatóban meghatározott célokból kezelje. A Tájékoztató a Tempus Közalapítvány honlapján is elérhető.

20. Alulírott jelen nyilatkozat aláírásával kijelentem, hogy e nyilatkozatomat annak ismeretében teszem, hogy az Áht. 48/A. § (2) bekezdése alapján a támogatási jogviszony így a támogatói okirat kiadásával és az általam képviselt szervezet részére történő megküldésével jön létre.

21. Tudomásul veszem, hogy a támogatási igény jogosságát, a költségvetési támogatás felhasználását jogszabályban, a pályázati felhívásban és a támogatói okiratban meghatározott szervek ellenőrizhetik. Az ellenőrzések lefolytatására a támogatási döntés meghozatalát, a támogatói okirat kiadását vagy a támogatási szerződés megkötését megelőzően, a költségvetési támogatás igénybevétele alatt, a támogatott tevékenység befejezésekor, illetve lezárásakor, valamint a beszámoló elfogadását követő öt évig kerülhet sor.

Budapest, ……………………….

|  |
| --- |
| ……………………………………………*Képviselő neve**Titulusa**Képviselt szervezet neve* |

 PH.